b'\n_START_ARTICLE_\nJapanski dvornik\n_START_SECTION_\nPovijest\n_START_PARAGRAPH_\nU Europu ga je oko 1825. donio Philipp Franz von Siebold. Negdje u isto vrijeme une\xc5\xa1en je i u SAD. U Hrvatskoj je prvi puta zabilje\xc5\xbeena 1970. u gradu Zagrebu, a danas je ima na vi\xc5\xa1e lokacija, posebno grad Karlovac pa je postala i \xc4\x8dest ukras oku\xc4\x87nica. Njezinim rezanjem i odbacivanjem biljka se \xc5\xa1iri jel je njezina glavna osobina visoka sposobnost regeneracije.\n_START_SECTION_\nOpis\n_START_PARAGRAPH_\nDvodomna biljka visoka do 4 metra, srcolikih listova za\xc5\xa1iljenog vrha. Stabljike rastu iz podzemnih korijena i tvore gustu \xc5\xa1ikaru. Cvate u kasno ljeto i jesen. Cvjetovi su kremasto-bijele boje u grozdastim cvatovima du\xc5\xbeine 10-15 cm.\n_START_SECTION_\nUklanjanje\n_START_PARAGRAPH_\nOva biljka ima duboko i \xc5\xa1iroko rasprostranjen korijenov sustav pa iskapanje korijenja nije lako i uspje\xc5\xa1no je samo ako se uklone i najmanji dijelovi istog. Kori\xc5\xa1tenje herbicida iako brzo i u\xc4\x8dinkovito kontraproduktivno je jer pomo\xc4\x87u istih tretirano tlo godinama je neuporabivo za druge kulture te \xc5\xbeivi svijet (dakako svi proizvo\xc4\x91a\xc4\x8di ovih otrovnih supstanci ne sla\xc5\xbeu se sa ovakovom tvrdnjom). U Njema\xc4\x8dkoj je isku\xc5\xa1ano kori\xc5\xa1tenje slane vode, te tretman vru\xc4\x87om parom.\n_START_SECTION_\nJestivost i ljekovitost\n_START_PARAGRAPH_\nKako su proljetni izdanci japanskog dvornika jestivi neki ovaj na\xc4\x8din iskorijenjivanja predla\xc5\xbeu kao na alternativu._NEWLINE_Kao ljekovita  biljka koristi se u Kini i Japanu,kod  gljivi\xc4\x8dnih boleti  i upale ko\xc5\xbee,te  bolesti srca i krvo\xc5\xbeilnog sustava.Izme\xc4\x91u ostalih tvari  sadr\xc5\xbei antrakinon emodin te  flavonoid resveratrol,supstancu izrazitih  amtioksidativnih svojstava.'